โรงพยาบาลสุทธาเวช

โรงพยาบาลสุทธาเวช (Suddhavej Hospital) เป็นโรงพยาบาลโรงเรียนแพทย์ระดับตติยภูมิขั้นสูง (Super tertiary care) สังกัดคณะแพทยศาสตร์ มหาวิทยาลัยมหาสารคาม เป็นที่ตั้งและที่ดำเนินการเรียนการสอนให้กับนิสิตคณะแพทยศาสตร์ ตั้งอยู่ที่มหาวิทยาลัยมหาสารคาม เขตพื้นที่ในเมือง (ม.เก่า) โรงพยาบาลสุทธาเวช ถือเป็นโรงพยาบาลโรงเรียนแพทย์แห่งที่สามของภาคตะวันออกเฉียงเหนือ ต่อจากโรงพยาบาลศรีนครินทร์และโรงพยาบาลมหาวิทยาลัยเทคโนโลยีสุรนารี นอกจากนี้คณาจารย์สังกัดคณะแพทยศาสตร์ ยังปฏิบัติหน้าที่เป็นแพทย์ประจำโรงพยาบาลด้วย

**ประวัติ**
left
โรงพยาบาลสุทธาเวช พัฒนามาจาก ศูนย์บริการทางการแพทย์ ซึ่งดำเนินการตั้งแต่วันที่ 1 กรกฎาคม พ.ศ. 2547 ณ อาคารประกอบการหอพัก ระหว่างหอพักเชียงยืนและหอพักชื่นชม ภายในเขตมหาวิทยาลัยมหาสารคาม ตำบลขามเรียง ต่อมาเมื่อวันที่ 6 กุมภาพันธ์ พ.ศ. 2549 ได้เปิดศูนย์บริการทางการแพทย์แห่งที่ 2 ณ ที่ทำการคณะแพทยศาสตร์ อาคารศูนย์บริการทางการแพทย์ ตำบลตลาด อำเภอเมือง จังหวัดมหาสารคาม และมีแผนการพัฒนาศูนย์บริการทางการแพทย์แห่งที่ 2 เป็นโรงพยาบาลคณะแพทยศาสตร์ของมหาวิทยาลัย โดยได้เริ่มก่อสร้างอาคารศูนย์บริการทางการแพทย์และศูนย์วิจัยเฉลิมพระเกียรติขึ้นเมื่อวันที่ 16 ตุลาคม พ.ศ. 2552 โดยใช้ชื่อในขณะนั้นว่า "ศูนย์บริการทางการแพทย์และศูนย์วิจัยเฉลิมพระเกียรติ" ซึ่งเป็นชื่อในขั้นตอนของการของบประมาณ โดยใช้เงินงบประมาณแผ่นดินร่วมกับเงินรายได้ของมหาวิทยาลัยมหาสารคาม รวมทั้งสิ้น 279,538,600 บาท (สำหรับเครื่องมือ อุปกรณ์การแพทย์ และการปรับปรุงตกแต่งห้องพิเศษ) และได้รับความร่วมมือจากแรงศรัทธาของชาวจังหวัดมหาสารคามและจังหวัดใกล้เคียงร่วมบริจาคเพิ่มเติมจากเงินงบประมาณอาคาร ศูนย์บริการทางการแพทย์และศูนย์วิจัยเฉลิมพระเกียรติแล้วเสร็จวันที่ 15 มีนาคม พ.ศ. 2556 และเปลี่ยนชื่อเป็น "โรงพยาบาลคณะแพทยศาสตร์ มหาวิทยาลัยมหาสารคาม" โดยที่ตัวอาคารเป็นอาคารคอนกรีตเสริมเหล็ก 12 ชั้น ขนาดความจุสูงสุด 230 เตียง มีพื้นที่ใช้สอย 17,430 ตารางเมตร และในวันที่ 1 มีนาคม พ.ศ. 2557 คณะแพทยศาสตร์ ได้ย้ายการให้บริการสุขภาพจากอาคารศูนย์บริการทางการแพทย์ เขตพื้นที่ในเมืองมาดำเนินการ	ณ	โรงพยาบาลคณะแพทยศาสตร์	มหาวิทยาลัยมหาสารคาม โดยให้บริการเฉพาะผู้ป่วยนอกโดยมี อาจารย์นายแพทย์มานิต ธีระตันติกานนท์ เป็นรองคณบดีฝ่ายบริการทางการแพทย์ หรือผู้อำนวยการโรงพยาบาลคณะแพทยศาสตร์คนแรก
ในวันที่ 26 พฤศจิกายน พ.ศ. 2558 โรงพยาบาลคณะแพทยศาสตร์ มหาวิทยาลัยมหาสารคาม ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลว่า “สุทธาเวช” หมายถึง โรงพยาบาลซึ่งพร้อมด้วยการแพทย์อันดีงาม และพระราชทานพระราชานุญาตให้เชิญอักษรพระนามาภิไธย “ส.ธ.” ประดิษฐานที่ป้ายชื่อโรงพยาบาลด้วย
โรงพยาบาลสุทธาเวช มีสถานะเป็นโรงพยาบาลของรัฐ ให้บริการตรวจวินิจฉัย รักษาโรค บริการทางการแพทย์ และสาธารณสุข ให้แก่นิสิตนักศึกษา บุคลากรมหาวิทยาลัยและประชาชนทั่วไป ให้บริการผู้มีสิทธิ์บัตรประกันสุขภาพถ้วนหน้า สิทธิ์ข้าราชการ รัฐวิสาหกิจ ประกันสังคม ประกันชีวิต และอื่นๆ โดยโรงพยาบาลได้ผ่านการประเมินจากสำนักงานหลักประกันสุขภาพแห่งชาติ เขต 7 ขอนแก่น ให้เป็นหน่วยบริการประจำ (CUP : Contracting Unit For Primary Care) วันที่ 1 ตุลาคม พ.ศ. 2552
ต่อมา คณะแพทยศาสตร์ มหาวิทยาลัยมหาสารคาม เปิดอาคารสุทธาเวชอณูชีวโมเลกุล (ศูนย์ตรวจหาเชื้อไวรัสโควิด-19) โรงพยาบาลสุทธาเวช เป็นการให้บริการห้องปฏิบัติการอณูชีวโมเลกุลทางการแพทย์ที่สามารถตรวจหาเชื้อไวรัส แบคทีเรีย เชื้อโรคในระดับ DNA, RNA ที่มีความรวดเร็ว และสามารถตรวจจับเชื้อไวรัสในปริมาณน้อยได้ ซึ่งมีเครื่องมือและอุปกรณ์ที่สามารถตรวจหาเชื้อไวรัสโคโรนา 2019 (โควิด-19)
ในปี พ.ศ. 2563 สถาบันรับรองคุณภาพสถานพยาบาล (องค์การมหาชน) หรือ สรพ. ได้ออกประกาศให้การรับรองกระบวนการคุณภาพสถานพยาบาลให้กับ โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม และอีก 8โรงพยาบาล โดยระบุว่า ตามที่คณะอนุกรรมการที่ปรึกษาเพื่อการรับรองคุณภาพ ให้คำแนะนำหรือเสนอแนะแก่ผู้อำนวยการในการพิจารณารับรองคุณภาพและเพิกถอนการรับรองคุณภาพ เมื่อวันที่ 11 สิงหาคม พ.ศ. 2563 อาศัยอำนาจตามความในมาตรา 26 และ 27 (3) แห่งพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) พ.ศ. 2552 และที่แก้ไขเพิ่มเติมตามพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) (ฉบับ2) พ.ศ. 2562 ประกอบระเบียบคณะกรรมการสถาบันรับรองคุณภาพสถานพยาบาล ว่าด้วย หลักเกณฑ์และวิธีการในการประเมินการพัฒนาและการรับรองคุณภาพของสถานพยาบาล พ.ศ. 2563 ได้รับการรับรองกระบวนการคุณภาพ โดยมีระยะเวลา 2 ปี

**หน่วยงานภายใน โรงพยาบาลสุทธาเวช**
 งานเทคโนโลยีสารสนเทศและโสตทัศนูปกรณ์ (IT)- งานเวชกรรมสังคม- คลังเวชภัณฑ์มิใช่ยา- งานป้องกันและควบคุมการติดเชื้อในโรงพยาบาล (IC)- งานเวชระเบียนและสถิติ- งานโภชนาการ- ศูนย์วิศวกรรมชีวการแพทย์- งานการเงินและบัญชี- งานการพยาบาล- งานวิศวกรรมบริการและซ่อมบำรุง- งานอำนวยการ- งานจ่ายกลาง- งานประชาสัมพันธ์

**คลินิกเฉพาะด้าน**
คลินิกเฉพาะด้าน และ หน่วยงานที่ให้บริการของโรงพยาบาลสุทธาเวช- คลินิกตรวจโรคทั่วไป(OPD)- คลินิกศูนย์เลเซอร์ผิวหนังและความงาม(Skin)- ฉายแสงอาทิตย์เทียม- คลินิก หู คอ จมูก- คลินิกสุขภาพจิต- จักษุวิทยา- คลินิกอายุรกรรม- คลินิกแพทย์แผนไทยประยุกต์- ฉีดวัคซีน- หน่วยวิสัญญีและห้องผ่าตัด(OR)- งานทันตกรรม- งานกายภาพบำบัด- หอผู้ป่วยในสามัญ ชั้น 8- หอผู้ป่วยใน ชั้น 11 (ห้องพิเศษ)- หน่วยอุบัติเหตุ-ฉุกเฉิน(ER)- หน่วยไตเทียม- กุมารเวชกรรม- งานรังสีวินิจฉัย- งานประกันสุขภาพ- ศูนย์บริการทางการแพทย์ เขตพื้นที่ขามเรียง (ม.ใหม่)- ศูนย์เรียนรู้สถานพัฒนาเด็กเล็ก นมแม่และการเลี้ยงดูคู่เรียนรู้แบบบูรณาการ 3 เดือน-3 ปี- บริการตรวจสุขภาพเพื่อ ขอใบรับรองแพทย์- ศูนย์ตรวจสุขภาพ (Check up Center)- งานเทคนิคการแพทย์(Lab)- หน่วยพยาธิวิทยา- งานเภสัชกรรม- คลินิกแพทย์แผนจีน- คลินิกสูตินรีเวชกรรม

**อาคารและสิ่งก่อสร้าง**
โรงพยาบาลสุทธาเวช ประกอบด้วยอาคารและสิ่งก่อสร้างต่างๆ ได้แก่- อาคารศูนย์บริการทางการแพทย์และศูนย์วิจัยเฉลิมพระเกียรติ เป็นอาคารสูง 12 ชั้น ภายในประกอบด้วยคลินิกและแผนกต่างๆ พร้อมทั้งเป็นอาคารสำหรับผู้ป่วยในและผู้ป่วยนอก มีทั้งหมด 112 เตียง- อาคารรังสีวินิจฉัย เป็นอาคารที่ใช้งานร่วมกันกับคณะแพทยศาสตร์ โดยเป็นอาคารสำหรับกิจการด้านรังสิวิทยาสำหรับการวินิจฉัยและการแพทย์- อาคารคณะแพทยศาสตร์ 1 เดิมเป็นอาคารเรียนหลักของคณะแพทย์ ปัจจุบันปรับปรุงเป็นตึกจ่ายกลาง- อาคารสถานผลิตยา เป็นอาคารสำหรับการผลิตยาและสมุนไพร- อาคารสุทธาเวชอณูชีวโมเลกุล เป็นอาคารสำหรับการให้บริการด้านห้องปฏิบัติการอณูชีวโมเลกุลทางการแพทย์ที่สามารถตรวจหาเชื้อไวรัส แบคทีเรีย เชื้อโรคในระดับ DNA, RNA ที่มีความรวดเร็ว และสามารถตรวจจับเชื้อไวรัสในปริมาณน้อยได้ ซึ่งมีเครื่องมือและอุปกรณ์ที่สามารถตรวจหาเชื้อไวรัสโคโรนา 2019 (โควิด-19)- ศูนย์อาหารคณะแพทยศาสตร์ เป็นศูนย์อาหารสำหรับนิสิตแพทย์ บุคลากรโรงพยาบาลและผู้ป่วย ตั้งอยู่ระหว่างอาคารคณะแพทยศาสตร์ 2 กับตัวโรงพยาบาล- อาคารผู้ป่วยนอก 1 เป็นอาคารสูง 6 ชั้นพร้อมทางเชื่อมไปยังอาคารโรงพยาบาล ก่อสร้างโดยใช้งบประมาณราวๆ 300 ล้านบาท และสามารถรองรับผู้ป่วยเพิ่มได้ประมาณ 300 เตียง
นอกจากอาคารภายในเขตของโรงพยาบาลและคณะแพทย์แล้ว โรงพยาบาลสุทธาเวช ยังมีศูนย์บริการทางการแพทย์อีก 2 แห่งได้แก่- ศูนย์บริการทางการแพทย์ ขามเรียง ตั้งอยู่บริเวณหอพักนิสิตในมหาวิทยาลัยมหาสารคาม เขตพื้นที่ขามเรียง- ศูนย์บริการทางการแพทย์ วัดศรีสวัสดิ์ ตั้งอยู่บริเวณวัดศรีสวัสดิ์ ในเขตชุมชนของเทศบาลเมืองมหาสารคาม

**การเดินทาง**
แผนผังมหาวิทยาลัยสารคาม เขตพื้นที่ในเมือง โรงพยาบาลสุทธาเวช เลข 2
โรงพยาบาลสุทธาเวช ตั้งอยู่ใจกลางเขตเศรษฐกิจของจังหวัดมหาสารคาม ในบริเวณมหาวิทยาลัยมหาสารคาม ใกล้กับมหาวิทยาลัยราชภัฏมหาสารคาม, ศูนย์การค้าเสริมไทยคอมเพล็กซ์, แขวงทางหลวงจังหวัดมหาสารคาม, สำนักงานทางหลวงที่ 8 (มหาสารคาม) และหน่วยงานราชการสำคัญของจังหวัดมหาสารคาม การเดินทางมายังโรงพยาบาลสุทธาเวช สามารถเดินทางได้ ดังนี้  - รถสองแถวสายสีเหลือง- รถบัสโดยสารสีชมพู (เส้นโกสุมพิสัย)- เดินทางโดยรถส่วนบุคคลมายังถนนนครสวรรค์ 

**ระเบียงภาพ**
ไฟล์:Suddhavej Hospital.jpg|อาคารโรงพยาบาลสุทธาเวช
File:OPD-1 Sudhavej Hospital.jpg |อาคารผู้ป่วยนอก 1 หรือตึก OPD
ไฟล์:TBC_2462.jpg|โรงพยาบาลสุทธาเวช และคณะแพทยศาสตร์ 
ไฟล์:ATM Clinic MSU.jpg|อาคารคณะแพทยศาสตร์  หลังที่ 1 
ไฟล์:MED Canteen MSU.jpg|ศูนย์อาหารคณะแพทยศาสตร์
ไฟล์:Pharm Medicine MSU.jpg|อาคารผลิตยา คณะแพทยศาสตร์
ไฟล์:PCCKhamriang MSU.jpg|ศูนย์บริการทางการแพทย์  คณะแพทยศาสตร์ เขตพื้นที่ขามเรียง 
ไฟล์:Suddhavej Anu Building.jpg|อาคารสุทธาเวชอณูชีวโมเลกุล

**ค่านิยมของโรงพยาบาล**
HELPS
*H ( Hand ) = ร่วมมือร่วมใจ
*E ( Effectiveness ) = มุ่งผลสัมฤทธิ์ยั่งยืน
*L ( Learning & Innovation ) = เรียนรู้สร้างสรรค์นวัตกรรม
*P ( Professionalism) = มืออาชีพ
*S ( Smart Service ) = มุ่งเน้นลูกค้าบริการเป็นเลิศ

**ผู้อำนวยการโรงพยาบาล**
ผู้ที่ดำรงตำแหน่งผู้อำนวยการโรงพยาบาลสุทธาเวชนั้น ดำรงตำแหน่งรองคณบดีฝ่ายโรงพยาบาลของคณะแพทยศาสตร์อีกตำแหน่งหนึ่ง ดังนี้

**อ้างอิง**
สุทธาเวช
หมวดหมู่:ก่อตั้งในประเทศไทยในปี พ.ศ. 2547
หมวดหมู่:คณะแพทยศาสตร์ มหาวิทยาลัยมหาสารคาม
สุทธาเวช
มหาสารคาม
หมวดหมู่:สิ่งก่อสร้างในอำเภอเมืองมหาสารคาม